Page+4+-+Læringsoppdrag

=Læringsoppdrag=

I Læreplanen for engelsk finner vi under Grunnleggende ferdigheter følgende punkt:

// Å kunne bruke digitale verktøy // i engelsk gir mulighet for autentisk bruk av språket og åpner for flere læringsarenaer for faget. Engelskspråklig kompetanse er i mange tilfeller en forutsetning for å kunne ta i bruk digitale verktøy. Samtidig kan bruk av digitale verktøy bidra til utvikling av engelsk språkkompetanse. Kildekritikk, opphavsrett og personvern er sentrale områder i digitale sammenhenger som også inngår i engelskfaget.

Under Kompetansemål står følgende som er relevant for oss:

**Kultur, samfunn og litteratur** Mål for opplæringen er at eleven skal kunne
 * drøfte sosiale forhold, samfunnsforhold og verdier i ulike kulturer i flere engelskspråklige land
 * presentere og diskutere internasjonale nyheter og aktuelle hendelser

Jeg vil at dere med utgangspunkt i gruppa skal lage en presentasjon der dere tar utgangspunkt i et av temaene som er omtalt i denne wikien. Det er viktig at gruppa definerer en problemstilling og får denne godkjent, før man fullfører læringsoppdraget. Det er lurt å benytte diskusjonsforumene på de forskjellige sidene for å få tilbakemelding fra medelever og faglærer om man er innenfor rammen av læringsoppdraget. Jeg minner om at ren leksikalsk reproduksjon ikke er aktuelt her. Dere må ha en problemstilling.

I tillegg stiller jeg krav om at en representant fra hver gruppe må skrive eget innlegg pluss svare på og kommentere et annet innlegg på hver av de tre første sidene i denne wikien - Page 1, Page 2 og Page 3.

Godkjenning av problemstilling blir lagt ut som eget læringsoppdrag på Itslearning, men læringsoppdraget skal legges ut her på wikien.

Vurdering: Dette arbeidet vil telle 20% av terminkarakter. 20% av karakter vil være på gruppenivå og 80% vil være på indvidnivå.

Lykke til!

Ole L